**Училищен вестник на Българското училище „Пейо Яворов“ в Милано представя Радичков**

Един от проектите като разработвани дейности от Езиков център „Тук България“ в Милано е създаденото българско училище „Пейо Яворов“. Учениците освен с образователна дейност реализират и извънкласни инициативи.

През учебната 2023-2024 година в школото се обучават над 150 деца. Основател на училището и училищен ръководител и днес е г-жа Гергана Христова.

Наскоро излезе брой на училищния вестник, посветен на творчеството на големия български писател Йордан Радичков.

Вестникът е създаден като проект, представен и получил финансова подкрепа от Национален дарителски фонд „13 века България“.

Вестникът е озаглавен „Януари – месецът на Радичков“. В него е отразен мирогледът на Радичков през погледа на децата, съобщават от Милано.

Учениците от дистанционна форма на обучение в училището под ръководството на д-р Ася Асенова и заедно с д-р Ивана Колева представят свои творби.

Рисунките и текстовете са напълно автентични, публикувани са без редакторска намеса, поясняват още от Милано.

Свои творби във вестника са представили: Виктория Куртев, Деа Куртев, Мария Гудуадзе Каменова, Гиорги Тварадзе, Валерия Радева, Франческа Пизана, Светослав Русанов, Цветелина Русанова, Теодор Христов, Ена Ецо, Лоренцо Качали, Елена Пиерджовани.

Снимки: Българско училище „Пейо Яворов“, Милано, архив, интернет